Dvergjamnefamilien

Dvergjamnefamilien (latin: Selaginellaceae) er en familie av relativt primitive kråkefotplanter (innenfor gruppen av karsporeplanter). De er flerårige og har gaffelformede skuddgreiner. Familien har bare én slekt, nemlig dvergjamneslekten, og gruppen har om lag 700 arter.
Karsporeplanter formerer seg gjennom generasjonsveksling, og ved sporer i stedet for frø. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.
Sporene sitter øverst i skuddet eller i egne aks. Plantene har enten bare én sporetype (homospori, som er den opprinnelige tilstanden og er bevart i kråkefotfamilien), eller både hunnlige storsporer og hannlige småsporer (heterospori, som hos brasmegras og dvergjamner). Dvergjamnefamilien har stor- og småsporer i ulike grupper.


== Dvergjamnefamiliens taksonomi ==
Taksogrupperingen av dvergjamnefamilien er slik, med angivelse av noen arter, hvorav dvergjamne vokser i Norge:
Karplanter (Tracheophyta)
Karsporeplanter (Pteridophyta)
Klasse: Kråkefotplanter (Lycopsida)
Kråkefotfamilien (Lycopodiaceae)
Kråkefotslekten (Lycopodium)
Jamneslekten (Diphasiastrum)
«Dvergkråkefotslekten» (Lycopodiella)
Palhinhaeaslekten (Palhinhaea)
Pseudolycopodiellaslekten (Pseudolycopodiella)
Lusegrasfamilien (Huperziaceae)
Lusegrasslekten (Huperzia)
Phylloglossumslekten (Phylloglossum)
Brasmegrasfamilien (Isoetaceae)
Brasmegrasslekten (Isoetes)
DVERGJAMNEFAMILIEN (SELAGINELLACEAE)
Dvergjamneslekten (Selaginella)
Dvergjamne (Selaginella selaginoides)  – «Lesser Clubmoss» (tempererte, nordlige halvkule)
«Meadow Spikemoss» Selaginella apoda --  (østlige Nord-Amerika)
«Arbor-vitae Fern» Selaginella braunii --  (Kina)
«Sanjeevani» Selaginella bryopteris --  (India)
«Clubmoss» Selaginella canaliculata --  (southeast Asia, Moluccas)
«Lesser Spikemoss» Selaginella densa --  (vestlige Nord-Amerika)
«Hidden Spikemoss» Selaginella eclipes -- (østlige Nord-Amerika)
«Krauss's Spikemoss» Selaginella kraussiana -- (Afrika, Azorene)
«Dinosaurplante» Selaginella lepidophylla  (Nord-Amerika)
«Mollendorff Spikemoss» Selaginella moellendorffii
«Rock Spikemoss» Selaginella rupestris --  (østlige Nord-Amerika)
«Peacock Fern» Selaginella uncinata
«Electric Fern» Selaginella willdenovii
Underdivisjon: Bregneplanter ("Moniliophyta")
Klasse: Psilotophyta
Orden: Psilotales (Psilotales)
Orden: Ormetunger (Ophioglossales)
Klasse: Snelleplanter (Equisetopsida = Sphenopsida)
Klasse: Marattiopsida (Marattiopsida)
Klasse: Bregner (Polypodiopsida)
Frøplanter (Spermatophyta)


== Referanser ==


== Eksterne lenker ==
(en) Dvergjamnefamilien i Encyclopedia of Life 
(en) Dvergjamnefamilien i Global Biodiversity Information Facility 
(no) Dvergjamnefamilien hos Artsdatabanken 
(sv) Dvergjamnefamilien hos Dyntaxa 
(en) Dvergjamnefamilien hos Fossilworks 
(en) Dvergjamnefamilien hos ITIS 
(en) Dvergjamnefamilien hos NCBI 
(en) Dvergjamnefamilien hos The International Plant Names Index 
(en) Dvergjamnefamilien hos Tropicos 
(en) Kategori:Selaginella – bilder, video eller lyd på Wikimedia Commons 
(en) Selaginella – galleri av bilder, video eller lyd på Wikimedia Commons 
Selaginella Wiki